
IRIZPEN PROPOSAMENA, ARABAKO LURRALDE HISTORIKOAN 2021-2022 KANPAINAN EHIZAN ARITZEA ARAUTZEN DUTEN BALDINTZAK EZARTZEN DITUEN FORU AGINDUAREN PROIEKTUARI BURUZKOA (Kontsulta-saioa: 2021eko ekainaren 10a)
I. AURREKARIAK
Nekazaritza zuzendariak 2021-2022 kanpainan Arabako Lurralde Historikoan ehizan aritzea arautzen duten baldintzak ezartzen dituen foru aginduaren proiektua bidali du, Aholku Batzorde honek nahitaezko irizpena eman dezan.
Martxoaren 31ko 145/2021 Foru Aginduak hasiera eman zion irizpen honen xede den proiektua egiteko prozedurari.
Prozedura hasi aurretik, Arabako Ehiza Lurralde Kontseiluak 2021eko martxoaren 15ean bilera egin zuen, besteak beste, 2020-2021 denboraldirako Ehizaren Foru Aginduari buruzko informazioa emateko. Espedientean, dagokion akta ageri da.
Apirilaren 8ko 149/2021 Foru Aginduak aldez aurretik onetsi zuen proiektua.
Nekazaritzako Idazkaritza Teknikoaren Zerbitzuaren 2021eko apirilaren 21eko memorian, adierazi da proiektua Arabako Foru Aldundiaren webgunean argitaratu zela apirilaren 12an, bai eta herritarrei haren edukiari buruzko entzunaldia eman zitzaiela ere, zortzi egunez, eta ez zela alegaziorik aurkeztu.
Gainerakoan, Nekazaritza Zuzendaritzak bidalitako dokumentazioaren artean, honakoak daude: batetik, Nekazaritzako Idazkaritza Teknikoaren 2021eko martxoaren 25eko txostena proiektuaren genero eraginari buruz, zeinak ondorioztatzen baitu araudi horrek «ez diola eragiten generoari», eta, bestetik,  Berdintasun, Lankidetza eta Kulturartekotasun Zerbitzuaren 2021eko martxoaren 29ko oharrak proiektuaren genero eraginaren ebaluazioari buruz, zeinetan aurreko txostenaren ondorioak ontzat hartzeaz gain, egiaztatzen baita proiektua idaztean ez dela hizkuntzaren erabilera sexistarik egiten eta proposatzen baita ehizan aritzen diren pertsonei buruzko datuak sexuaren arabera biltzea. Haien artean dago, baita ere, Nekazaritzako Idazkaritza Teknikoaren 2021eko apirilaren 7ko txostena, arau eraginari buruzkoa. Txosten horrek, proiektuaren egokitasuna, motibazio teknikoa eta analisi juridikoa aztertzeaz gain, aurrekontuan duen eraginari buruz ondorioztatzen du proiektuak ez diola kargarik eragiten Arabako Foru Aldundiari.
II.OHAR JURIDIKOAK
LEHENENGOA.- Kontsulta Batzordearen eskumena.
Aholku Batzordeak irizpen hau emateko duen eskumena Foru Gobernu Kontseiluaren martxoaren 30eko 40/1999 Foru Dekretuaren bidez onetsitako Erregelamendu Organikoaren 3.1.b) artikulutik dator; izan ere, batzorde horren nahitaezko irizpen ez loteslearen mende jartzen ditu "lurralde historikoaren eskumen esklusiboko gaiak arautzen dituzten foru arauak edo Euskal Autonomia Erkidegoko legeak betearazteko ematen diren erregelamenduzko xedapenen proiektuak, horien erregelamendu bidezko garapena lurralde historikoari dagokion gaietan".
BIGARRENA.- Proiektuan dagoen arauaren alderdi formalak.
a) Eskumena.
Arabako Foru Aldundiaren Antolamenduari, Funtzionamenduari eta Araubide Juridikoari buruzko abenduaren 18ko 52/1992 Foru Arauaren 40. artikuluak foru diputatuei esleitzen die «arautzeko eta zehatzeko ahala, eta horrek ez die kalterik egiten Aldundiko beste organoek zeinek bere sailari dagozkion gaietan gaituta daudenetan dituzten eskumenei».
Zehatzago esanda, ekainaren 14ko 8/2004 Foru Arauak, Arabako Lurralde Historikoko Ehizari buruzkoak, honako hau xedatzen du:
“Foru Aldundiko sail eskudunak, Ehizaren Lurralde Kontseiluari entzun ondoren, lurralde historikoan ehizan aritzea arautzen duen Ehizaren Urteko Foru Agindua onetsiko du urtero. Agindu horretan, gutxienez, honako hauek zehaztuko dira: ehiza intereseko especie merkaturagarriak, araudiak, ehiza garaiak, egunak eta orduak, espezie bakoitzari eremu desberdinetan aplika dakizkiokeenak, modalitateak eta baimendutako harrapaketak adierazita.
b) Arauketa onaren printzipioak.
1. Proiektuaren hitzaurreak justifikatzen du bat datorrela Administrazio Publikoen Administrazio Prozedura Erkidearen urriaren 1eko 39/2015 Legearen 129. artikuluan araututako erregulazio onaren printzipioekin, baita xedapen orokorrak egiteko prozedura onesten duen Foru Gobernuaren maiatzaren 23ko 29/2017 Foru Dekretuaren 3. artikuluan arautzen direnekin ere.
2. Aurrekoaz gain, beharraren printzipioak, zeina APELen 129.2 artikuluaren arabera arauaren helburuei lotuta baitago, beste alderdi jasotzen du, debekualdiak direla-eta kontuan hartu beharrekoa; izan ere, arau horrek, besteak beste, ehiza espezieak zentzuz erabiltzea du helburu (Hegazti Basatiak Kontserbatzeari buruzko 2009ko azaroaren 30eko 2009/147/EE Zuzentarauak 7. artikuluaren arabera). Eta hori, nahitaez islatu beharko da proposatutako arauketa zehatzean.
Horrela, Kultura Ondareari eta Biodibertsitateari buruzko 42/2007 Legeak artikuluan dioenez,
…ehiza eta arrantza kontinentala arautzean, bermatu egingo da jarduera horietarako baimenduta dauden espezieak kontserbatzea eta sustatzea; horretarako, autonomia erkidegoek zehaztu egingo dute zein lursail eta uretan egin ahal izango diren jarduera horiek, bai eta zein izango diren egun baliodunak espezie bakoitzarentzat
Ildo beretik, gure autonomia erkidegoaren eremuaren barruko ehiza-jarduerari dagokionez, Ehizari buruzko 2/2007 Legearen 31. artikuluan, debekualdiei buruzko foru aginduak honako hau jaso beharko du: «Aginduan zehazten den ehiza espezie bakoitzaren berariazko araudia, betiere populazioen bideragarritasuna eta kasuan kasuko foru lurraldean bizirik irautea bermatuko duena».
Horrela, bada, irizpenaren xede den proiektuak eta espedienteari erantsitako dokumentuek ez dute justifikatzen ehiza baimenduta dauden ehiza espezieen kontserbazio helburua onestea proposatzen den araudian nola islatu den oinarrizko alderdietan, hala nola debekualdi erdian ehiza espezieekin lotuta ezartzen diren egun eta ordu baliodunetan (2. artikulua), ehiza xehea (3. artikulua) edo ehiza larria (4. artikulua), besteak beste.
Zehatzago esanda, gai horri buruz Arabako Ehiza Lurralde Kontseiluaren 2021eko martxoaren 15eko bileraren aktan jasotzen diren aipamenak –ondorio horietarako nahikoak ez direnak– alde batera utzita, pagausoari edo oilagorrari dagokienez, ez dago jasota prozeduran zehar «ehizatzea baimenduta dagoen espezieen populazioari buruzko ingurumen, biologia edo ehiza arloko txosten teknikorik jaso denik, ez eta espezie horien goranzko edo beheranzko bilakaerari buruzkorik, ez eta espezieen ugalketa eta hazkuntza zikloei buruzkorik ere»; bestalde, aurkaratutako aginduan ezarritako debekualdiek ehiza espezieen arrazoizko erabilera bermatzen dutela justifikatzen duen txostenik ere ez da jaso» (Auzitegi Gorenaren 1739/2018 bis Epaia, abenduaren 10ekoa, 9. OJ). Epai hori ez betetzeak agerian uzten du, auzitegi gorenaren arabera, erregelamenduak egiteko ahala nahierara erabiltzen dela eta, horregatik, debekualdiei buruzko agindua erabat deuseza da, APELen 47.2 artikuluak ezarritakoari jarraiki.
c) Prozedura.
i) Urteko Araugintza Plana.
29/2017 Foru Dekretuaren 4. artikuluak honako hau ezartzen du:
1. Urtero, azken hiruhilekoan, Arabako Foru Aldundiak araugintza plana onartuko du eta aditzera emango du. Hurrengo urteko ekitaldian onartzeko proposatu nahi dituen foru araugintzako ekimenak eta orokorreko izaerakoak jasoko ditu plan horretan.
2. Organo eskudunak urteko araugintza planean ageri ez den araugintzako proposamenen bat aurkezten badu onets dadin, arau horren premia edo presa justifikatu beharko da izaera orokorreko xedapen hori egiteko prozedura abiarazten duen ebazpenean.
Bada, nahiz eta arautze horren urteko onespena nahitaezkoa izan aurreko atalean adierazi den moduan, eta, beraz, argi eta garbi aurreikustekoa izan, aurreko urteetan gertatu den bezala, Aholku Batzorde honen irizpenpean jarri den ekimena aurten ere ez da jaso Arabako Foru Aldundiaren 2021eko ekitaldiko Urteko Araugintza Planean (Foru Gobernuaren Kontseiluaren otsailaren 2ko 34/2021 Erabakiaren bidez onetsi zen).
Aurrekoari gehitu behar zaio 145/2021 Foru Aginduan interes publikoari egiten zaion aipamen laburrak, hau da, «ehiza araudia 2021ean debekualdi erdia –abuztuaren 15erako aurreikusten da− ireki aurretik onetsita eta argitaratuta izateko interes publikoa, kontuan hartuta gainera foru agindu honek ehizarako egutegi eta aldi baliodunak zehazten dituela» ez Urteko Araugintza Planaren ondorioetarako, baizik eta jendaurreko informazioaren epearen murrizketaren ondorioetarako −aurrerago jardungo dugu auzi horretaz− ez duela betetzen 29/2017 FDaren 4.2 artikuluan xedatutakoa.
Ondorioz, onetsi nahi den araudia Urteko Araugintza Planean jaso ez izanak eta hura onesteko prozedurari hasiera eman dion ebazpenak hura onesteko beharra eta premia ez justifikatzeak 29/2017 Foru Dekretuaren 4. artikuluak xedatutakoa urratzen du.
ii) Aurretiazko kontsulta publikoa.
                  Ez da aurretiazko kontsulta publikoaren izapidea egin, eta omisioa hori egin da APELen 133.4 artikuluan et 29/2017 Foru Dekretuaren 10.g) artikuluan xedatutakoaren arabera; izan ere, proiektuaren xedea da gaiaren alderdi partzialak arautzea, hala nola ehizarako ordutegiak eta egun baliodunak, zein diren ehiza daitezkeen espezieak, ehizarako lurrak, kupoak eta Euskal Autonomia Erkidegoko Ehizari buruzko martxoaren 17ko 2/2011 Legearen 31. artikuluan aurreikusitako gainerakoak.  <0}
ii.i) Entzunaldia eta informazio publikoa.
Nekazaritzako Idazkaritza Teknikoaren 2021eko apirilaren 21eko memoriak aditzera ematen du herritarrei entzunaldia eman zaiela proiektuaren edukiari buruz, zortzi eguneko epean, Arabako Foru Aldundiaren web orrian argitaratu zenetik aurrera, eta ez dela alegaziorik aurkeztu.
Hala ere, ez dago justifikatuta jendaurreko informazioaren epea hamabost egunetik zortzi egunera murriztea, eta, ondorio horietarako, ez dira garrantzitsuak erregelamendu araua egiteko prozedurari hasiera ematen dion 145/2021 Foru Aginduan adierazitako arrazoiak (agindu hori "2021eko debeku erdiko aldia, abuztuaren 15erako aurreikusia, hasi aurretik jarri behar da indarrean", eta "arauaren xedea, funtsean, honako honetara mugatzea: "2021eko egutegia eta ehiza denboraldiak zehaztea”), eta hori 29/2017 Foru Dekretuaren 13.3 artikuluan ezarritakoaren kontrakoa da.
iv) Beste izapide batzuk.
Jadanik esanda dagoen moduan, espedientean jasota daude arautze eraginari buruzko txostena eta generoaren araberako eraginaren aurretiazko ebaluazioari buruzkoa, Nekazaritzako Idazkaritza Teknikoaren 2021eko apirilaren 7koa eta martxoaren 25ekoak, hurrenez hurren, bai eta Berdintasun Zerbitzuak 2020ko martxoaren 29ko aldeko txostena ere. Dokumentu horiek guztiak 29/2017 Foru Dekretuaren 14. artikuluan jasota daude.
Proiektua aldez aurretik onetsi aurretik, kontsulta egin zaio Arabako Ehizaren Lurralde Kontseiluari. Kontsulta hori nahitaezkoa da «ehiza jarduerari eragiten dioten gai orokorrei dagokienez, eta, bereziki, Ehizaren Urteko Foru Agindua egiteko», Arabako Lurralde Historikoko Ehizari buruzko Foru Arauaren 33.1 artikuluak ezartzen duenari jarraiki.
HIRUGARRENA.- Proiektuan dagoen erregelamenduzko arauak baliatzen dituen eskumen tituluak.
Irizpenaren xede den proiektuak, hura gaitzen duen Foru Arauak bezala, hau da, Arabako Lurralde Historikoko Ehizari buruzko ekainaren 14ko 8/2004 Foru Arauak,  Arabako Lurralde Historikoaren eskumena baliatzen du «EAEko erakunde erkideek emandako arauak garatu eta betearazteko», «arrantza kontinentalaren eta ehizaren aberastasuna ustiatzeko araubidearen arloan» (Lurralde Historikoen Legearen 7.b].3 artikulua).
LAUGARRENA.- Proiektuaren edukia.
Erregelamenduzko arau proiektua hhiru artikuluk eta bi azken xedapenek osatzen dute.
Lehenengo artikuluan Arabako Lurralde Historikoan ehiza egitea arautzen duen 2021-2022 kanpainarako araudia onesten du; proiektuaren eranskinean jasotako artikuluen arabera.
Bigarren artikuluak Arabako Lurralde Historikoan arku bidezko ehiza arautzen duen urriaren 27ko 155/1999 Foru Aginduaren 5. artikulua aldatzen du, karbono edo karbono-aluminiozko zurtoinak eta punta erretraktilak erabili ahal izateko.

Hirugarren artikuluak uztailaren 13ko 225/2020 Foru Aginduaren IV. eranskinaren 5.2 artikulua aldatzen du, oreina ehizatzeko araudia jasotzen duena. Foru Agindu horrek Arabako Lurralde Historikoko ehiza modalitateak arautzen dituen araudi orokorra ezartzen du, oreina ehizatzeko kupoak espezie horren kudeaketa eremutik kanpo kentzeko.
<}0{>

Beste alde batetik, eranskinak hamaika artikulu ditu, eta haietan egun eta ordu baliodunak arautzen dira, oro har (1. artikulua), ehiza daitezkeen espezieak eta kupoak zehazten dira, debeku erdiko aldiari (2. artikulua) ehiza xeheari (3. artikulua) eta ehiza larriari (4. artikulua) dagokienez.
Aurrekoaz gain, honakoak ere ezartzen ditu: debeku batzuk (5. artikulua), nekazaritza, abeltzaintza, mendi eta fauna basatiaren inguruko prebentzio eta kontrol neurriak (6. artikulua) eta aldi baterako neurriak (7. artikulua), merkaturatu daitezkeen espezieak (8. artikulua) eta ehiza fauna babesteko neurri orokorrak (9. artikulua), ehizatzeko modu baimenduak (10. artikulua) eta Ehizari buruzko 2/2011 Legean aurreikusitako ehiza arauak hausteengatiko zehapenak eguneratzea.
BOSGARRENA.- Proiektuaren azterketa.
1. Proiektuaren xedea 2020-2021 ehiza kanpainaren araudia onestea  da, eta berehalako erreferentziazko lege araua Euskal Autonomia Erkidegoko Ehizari buruzko martxoaren 17ko 2/2011 Legearen 31. artikulua da. Honakoa xedatzen du:
1. Foru-aldundiek urtero emango dute debekualdien foro agindua. Xedapen horretan, nahitaez, alderdi hauek, gutxienez, jaso beharko dira: 
· Ehizan jarduteko egunak. 
· Ehizan jarduteko orduak. 
· Ehiza daitezkeen espezieak, ehiza larriko eta ehiza xeheko espezieak bereizita. Horien barruan, halaber, hegazti migratzaileen eta ur hegaztien zerrenda bana sartuko da. 
· Merkaturatu daitezkeen ehiza espezieak. 
· Aginduan zehaztutako ehiza espezie bakoitzari dagokion araudi zehatza, beti ere horien populazioen bideragarritasuna eta iraupena bermatuz dagokion lurralde historikoan. 
· Baimen berezia behar duten ehiza modalitateak, eta, bereziki, ehiza larria arautzen duena, lege honetako 49. eta 50. artikuluei dagokienez. 
· Dagokion ehiza denboraldian fauna babesteko egoki jotzen diren arau zehatzak. 
· Zehapenen zenbatekoen eguneratzea, Euskal Autonomia Erkidegoko kontsumoko prezioen indizearen aldaketak kontuan hartuta. 
2. Debekualdien foro aginduetan, ehiza lur jakin batzuetan edo araubide bereziko lurretan debeku espezifikoak ezartzen dituzten xedapenak sartu ahalko dira. 
2. Transkribatutako lege aginduan aurreikusitako gutxieneko edukira egokituz, proiektuak ehizan jarduteko egun eta ordu baliodunak arautzen ditu 1. artikuluan, debekualdi erdiari, ehiza xeheari eta ehiza larriari aplikatu beharreko xedapen bereziekin 2. artikulutik 4.era, eta ehiza espezie jakin batzuetarako xedapen espezifikoekin.
Ehiza daitezkeen espezieak 2. artikutik eta 4.era bitartean zerrendatzen dira, legearen 12. artikuluan aurreikusitako sailkapenari jarraituz (ehiza larria eta ehiza xehea, espezie migratzaileak eta uretako hegaztiak bereizita), pertsona eta eguneko gehieneko harrapaketa kupoak ezarriz eper gorriarentzat, oilagorrarentzat, galeperrarentzat eta erbiarentzat. Ehiza daitezkeen espezie guztiak Euskal Autonomia Erkidegoko ehiza espezieen zerrenda ezartzen duen urriaren 16ko 216/2012 Dekretuaren eranskinean zerrendatzen direnen barruan daude, Ehizari buruzko 2/2011 Legearen 11. artikuluan ezarritakoarekin bat etorriz. Artikulu horrek Eusko Jaurlaritzari esleitzen dio ehiza espezie izenda daitezkeen espezieak eta azpiespezieak erregelamenduz ezartzeko eskumena, eta baimena ematen die foru aldundiei "Lurralde historiko bakoitzean ehiza daitezkeen espezieak murrizteko, baina ez zabaltzeko".
Merkaturatzeko baimena duten ehiza espezieen zehaztapena proiektuaren 8. artikuluan ageri da. Artikulu hori, bestalde, bat dator ehizatu eta arrantzatu daitezkeen espezieak zehaztu eta horri buruzko arauak ematen dituen irailaren 15eko 1118/1989 Errege Dekretuan ezarritakoarekin.
Azkenik, proiektuak Ehizari buruzko 2/2011 Legean ezarritako zehapenen zenbatekoak eguneratu ditu Euskal Autonomia Erkidegoko kontsumoko prezioen indizearen aldaketen arabera, Ehizari buruzko 2/2011 Legeak 31.1 artikuluan xedatzen duen bezala.
3. Ondoriozta daitekeenez, lehen aipatutako neurriak zein proiektuaren gainerako arauak aplikatzekoak diren legezko eta arauzko xedapenetara egokitzen dira, eta, zehazkiago, debekualdiei buruzko foru aginduen berezko edukietara, gehiegizko arautzerik eragin gabe.
III. ONDORIOA
1.A Alderdi formalei eta prozedurakoei dagokienez, proiektuaren izapidetzean ez da kontuan hartu Administrazio Publikoen Administrazio Prozedura Erkidearen urriaren 1eko 39/2015 Legearen 127. artikulutik 133.era bitartean xedatzen dena, ez eta Foru Gobernu Kontseiluaren maiatzaren 23ko 29/2017 Foru Dekretuaren bidez onetsi zen xedapen orokorrak egiteko prozedura ere, arautze onaren, araugintzako plangintzaren eta entzunaldiaren eta jendaurreko informazioaren printzipioei dagokienez, aurreko bigarren gogoeta juridikoari dagozkion ataletan adierazi den moduan.
2.a Funtsari buruzko edukiei dagokienez, foru aginduaren proiektua ordenamendu juridikoari egokitzen zaio.

